2. ลักษณะการประกอบธุรกิจ

( 1 ) ความเป็นมา

บริษัท แอล.พี.เอ็น.ดีเวลลอปเมนท์ จำกัด (มหาชน) พัฒนาอสังหาริมทรัพย์ ในรูปแบบการขาย
และการให้เช่า โดยเริ่มจากการหาทำเลที่เหมาะสม กำหนดรูปแบบการพัฒนา กลุ่มเป้าหมาย ราคา
แนวทางการตลาด การขาย การบริหารด้านการก่อสร้างในลักษณะประสานงาน
ควบคุมให้เป็นไปตามแผนงาน จดทะเบียนอาคารชุด นิติบุคคลอาคารชุด โอนกรรมสิทธิ์
และบริหารอาคารในเบื้องต้น
ตามพระราชบัญญัตินิติบุคคลอาคารชุดที่กำหนดให้เจ้าของโครงการต้องดำเนินการ โดยบริษัทได้จัดตั้ง
บริษัท ลุมพินี พรอพเพอร์ตี้ มาเนจเมนท์ จำกัด ให้เป็นผู้รับผิดชอบงานบริหารอาคารในเบื้องต้น
รวมถึงการเสนอตัวเข้าบริหารในปีต่อไปของทุกอาคารด้วย
บริษัทมีนโยบายของการบริหารหลังการขาย เพื่อให้เกิดความพึงพอใจสูงสุด
และสร้างคุณภาพชีวิตที่ดีในชุมชน อีกทั้งการดูแลอาคารด้วยความเอาใจใส่
อันเป็นการเพิ่มมูลค่าทรัพย์สินที่ดูแลด้วย

บริษัท พรสันติ จำกัด เป็นบริษัทที่บริษัท แอล.พี.เอ็น.ดีเวลลอปเมนท์ จำกัด (มหาชน)
เคยเข้ารับบริหารโครงการให้เมื่อปี 2536
ปัจจุบันบริษัทได้ควบรวมเข้ามาเป็นบริษัทย่อยในเวลาต่อมา

การเปลี่ยนแปลงและพัฒนาการที่สำคัญเกี่ยวกับการประกอบธุรกิจ และการบริหารงาน

บริษัทมีการเปลี่ยนแปลงและพัฒนาการที่สำคัญในส่วนที่เกี่ยวข้องกับการประกอบธุรกิจและการบริหารงาน
นับจากวันจัดตั้งบริษัทสรุปได้ดังนี้

ปี 2532 - จดทะเบียนจัดตั้งบริษัทด้วยทุนจดทะเบียนแรกเริ่ม 50,000,000 บาท เมื่อวันที่ 21
มิถุนายน 2532

- พัฒนาโครงการอาคารสำนักงาน ลุมพินี ทาวเวอร์ บนถนนพระราม 4 โดยมีมูลค่าโครงการ
ประมาณ 2,118,000,000 บาท

ปี 2533 - พัฒนาโครงการอาคารสำนักงาน แอล.พี.เอ็น.ทาวเวอร์
ซึ่งตั้งอยู่บริเวณทางเชื่อมระหว่างถนนรัชดาภิเษกกับถนนนางลิ้นจี่ มูลค่าโครงการ ประมาณ 564
,000,000 บาท

- ลงทุนในบริษัทพรสันติ จำกัด ซึ่งเป็นเจ้าของโครงการ พี.เอส.ที.คอนโดวิลล์
มีมูลค่าโครงการประมาณ 3,600,000,000 บาท เป็นจำนวนเงิน 10,000,000 บาท
คิดเป็นสัดส่วนร้อยละ 20 ของทุนชำระแล้ว 50,000,000 บาท
โดยบริษัทเป็นผู้บริหารโครงการดังกล่าว

- พัฒนาโครงการอาคารชุดพักอาศัย พี.เอส.ที.คอนโดวิลล์ ทาวเวอร์ 1 ภายในโครงการ
พี.เอส.ที.คอนโดวิลล์ บนถนนนนทรี

ปี 2534 - พัฒนาโครงการอาคารชุดพักอาศัย พี.เอส.ที.คอนโดวิลล์ทาวเวอร์ 2
และโครงการอาคาร พี.เอส.ที. มินิออฟฟิศ ภายในโครงการ พี.เอส.ที.คอนโดวิลล์

ปี 2535 - พัฒนาโครงการอาคารชุดพักอาศัย ลุมพินี เพลส ณ บริเวณซอยไกรสีห์ ถนนศรีบำเพ็ญ
มีมูลค่าโครงการ

ประมาณ 408,000,000 บาท

- จัดตั้งบริษัท ลุมพินี พรอพเพอร์ตี้ มาเนจเมนท์ จำกัด โดยบริษัทเป็นผู้ถือหุ้นร้อยละ 99.88
ด้วยทุนจดทะเบียน 1,000,000 บาท โดยมีวัตถุประสงค์หลัก
เพื่อให้บริการด้านธุรกิจบริหารอสังหาริมทรัพย์
โดยเฉพาะบริหารอาคารชุดแก่นิติบุคคลอาคารชุดของโครงการต่าง ๆ ที่บริษัทและบริษัทย่อยพัฒนาขึ้น
เป็นการให้บริการหลังการขาย และสร้างความเชื่อมั่นในคุณภาพชีวิตของลูกค้าที่ซื้อผลิตภัณฑ์ของบริษัท
ถือเป็นนโยบายในการสร้างความแตกต่างและเป็นจุดแข็งในการแข่งขัน

ปี 2536 - ลงทุนในบริษัท พรสันติ จำกัด เพิ่มเป็นร้อยละ 99.99 ของทุนชำระแล้ว
200,000,000 บาท ในราคาที่ตราไว้ 1,000 บาทต่อหุ้น

ปี 2537 - พัฒนาโครงการอาคารชุดพักอาศัยสี่พระยาริเวอร์วิว บริเวณถนนโยธา
มีมูลค่าโครงการประมาณ 1,100,000,000 บาท

- ร่วมลงทุนในบริษัท Elec&Eltek (Guangzhou) Real Estate Development Ltd.
ซึ่งเป็นบริษัทพัฒนา อสังหาริมทรัพย์ในประเทศฮ่องกง เป็นจำนวนเงิน 12,720,000 บาท
ในราคาที่ตราไว้คิดเป็นสัดส่วนร้อยละ 10 ของทุนชำระแล้ว

- พัฒนาโครงการบ้านจัดสรรภายใต้ชื่อ บ้านลุมพินี-บางบัวทอง 1 บริเวณริมถนนตลิ่งชัน-สุพรรณบุรี
ตำบลบางบัวทอง อำเภอบางบัวทอง จังหวัดนนทบุรี มีมูลค่าโครงการประมาณ 634,000,000 บาท

- พัฒนาโครงการอาคารชุดพักอาศัย พี.เอส.ที.ซิตี้โฮม ภายในโครงการ พี.เอส.ที.คอนโดวิลล์
มีมูลค่าโครงการ ประมาณ 1,374,000,000 บาท

  - พัฒนาโครงการ แอล.พี.เอ็น. มินิออฟฟิศ ซึ่งตั้งอยู่บริเวณทางเชื่อม
  ระหว่างถนนรัชดาภิเษกกับถนนนางลิ้นจี่

  มูลค่าโครงการประมาณ 29,000,000 บาท

  - จดทะเบียนแปลงสภาพเป็นบริษัทมหาชน เมื่อวันที่ 21 มิถุนายน 2537 ทะเบียนเลขที่
  บมจ.477

  - บริษัทได้รับอนุญาตเข้าจดทะเบียนในตลาดหลักทรัพย์แห่งประเทศไทย

- เพิ่มทุนเป็น 460 ล้านบาท เมื่อวันที่ 4 พฤศจิกายน 2537

ปี 2538 - พัฒนาโครงการอาคารโรงงานจัดสรร 2 ชั้น แอล.พี.เอ็น. เทคโนแฟค
เพื่อรองรับอุตสาหกรรมขนาดย่อม และ

อุตสาหกรรมเสริม บริเวณถนนบางนา-ตราด กม.31.5 มูลค่าโครงการประมาณ 1,160,000,000
บาท

  - พัฒนาโครงการ แอล.พี.เอ็น. สุขุมวิท ทาวเวอร์ ซึ่งเป็นอาคารสำนักงาน 30 ชั้น
  บริเวณถนนสุขุมวิท มูลค่า

  โครงการประมาณ 1,288,000,000 บาท

- ซื้อที่ดินเลียบคลองช่องนนทรี, แฮปปี้แลนด์, และที่ดินถนนผดุงภัณฑ์เขตหนองจอก

ปี 2539 - บริษัท แอล.พี.เอ็น. ดีเวลอปเมนท์ จำกัด (มหาชน)
ลงนามสัญญากู้เงินตราต่างประเทศกับธนาคารชั้นนำ 5 แห่งของประเทศสิงค์โปร์ เป็นยอดเงินรวม
20,000,000 เหรียญ อายุสัญญา 3 ปี ในอัตราดอกเบี้ย Sibor + 1.20%
เพื่อนำมาใช้พัฒนาการโครงการ แอล.พี.เอ็น.สุขุมวิท ทาวเวอร์

- พัฒนาโครงการ ลุมพินี เซ็นเตอร์ (แฮปปี้แลนด์) ซึ่งเป็นอาคารพักอาศัยสูง 7
ชั้นพร้อมทั้งอาคารพาณิชย์ 24 ยูนิต บริเวณถนนแฮปปี้แลนด์ คลองจั่น มูลค่าโครงการประมาณ 474
ล้านบาท

- เปิดอบรมหลักสูตร Building Management Training Course หรือ BMTC รุ่นที่ 1
เพื่อสร้างและพัฒนาบุคลากรทางด้านการบริหารอาคารชุด ระยะเวลาการอบรม 3 เดือน
มีจำนวนผู้เข้าอบรมรุ่นแรก 13 คน

- ร่วมลงทุนในบริษัท เอ็นทีเอ็น คอนกรีต จำกัด ซึ่งประกอบธุรกิจประเภทวัสดุก่อสร้าง
คิดเป็นร้อยละ51 ของ

  ทุนจดทะเบียน เป็นจำนวนเงินที่ลงทุน 10,200,000 บาท หรือ 1,020,000 หุ้น
  มูลค่าที่ตราไว้หุ้นละ 10 บาท

ปี 2540 - ขยายงานบริการของบริษัท ลุมพินี พรอพเพอร์ตี้ มาเนจเมนท์ จำกัด
เนื่องจากเล็งเห็นช่องว่างของตลาด
ในช่วงของภาวะซบเซาทางเศรษฐกิจและเพื่อเป็นการรักษาบุคลากร
จึงได้ขยายส่วนงานบริการต่างๆขึ้นรองรับความต้องการของตลาด เช่น
งานบริการระบบรักษาความปลอดภัย, งานบริการรักษาความสะอาด,
งานซ่อมบำรุงระบบปรับอากาศ เป็นต้น

- ยกเลิกสัญญาจะซื้อจะขายที่ดินถนนผดุงภัณฑ์ เขตหนองจอก เนื่องจากสภาวะเศรษฐกิจ
และปัญหาการพัฒนา

ที่ดินแปลงนี้ จึงเจรจาตกลงกับผู้ขายโดยได้ยกเลิกสัญญาและคืนเงินมัดจำ

  - ชะลอโครงการลุมพินี เซ็นเตอร์(แฮปปี้แลนด์), โครงการ แอล.พี.เอ็น.เทคโนแฟค,
  โครงการลุมพินี คอมเพล็กซ์
  เนื่องจากภาวะผันผวนทางเศรษฐกิจทำให้ธุรกิจอสังหาริมทรัพย์ซบเซาอย่างมาก
  ลูกค้าที่ได้มีการทำสัญญาจะซื้อจะขายไว้แล้วในแต่ละโครงการชำระเงินค่างวดล่าช้า
  ในขณะเดียวกันการหาลูกค้าใหม่เข้ามาก็มีความเป็นได้ค่อนข้างน้อยและปัญหาของสถาบันการเงิน

  - ปรับโครงสร้างองค์กรและพัฒนาประสิทธิภาพของบุคลากรเพื่อให้สอดคล้องกับภาวะเศรษฐกิจ

-   ประธานกรรมการ นายจำลอง รัตนกุลเสรีเริงฤทธิ์ ขอลาออก เนื่องจากปัญหาสุขภาพ และ
    นายพงส์ สารสิน ขอลาออก เนื่องจากภารกิจในขณะนั้นทำให้ไม่สามารถให้เวลาได้เต็มที่
    คณะกรรมการได้เรียนเชิญนายโมรา

  บุณยผล ขึ้นดำรงตำแหน่งประธานกรรมการแทน

- จัดสัมมนาแก่ผู้จัดการอาคารชุด ผู้บริหารอาคารชุด สื่อมวลชน และผู้สนใจทั่วไป
ในหัวข้อปัจจัยที่มีอิทธิพลต่อคุณภาพชีวิตของชาวคอนโดมิเนียม
โดยมีวัตถุประสงค์เพื่อเปิดประเด็นในวงกว้างให้ผู้ประกอบการและผู้

บริโภคเห็นความสำคัญของการอยู่อาศัยร่วมกันในคอนโดมิเนียม
ทำให้เกิดการพัฒนาลักษณะการอยู่อาศัยใน

คอนโดมิเนียมที่ต้องการการเกื้อกูลกัน และมุ่งหวังให้เกิดมาตรฐานและคุณภาพชีวิตที่ดี

ปี 2541 - นายปกรณ์ ทวีสิน ขอลาออกจากกรรมการอิสระของบริษัท
เนื่องจากภาวะทางเศรษฐกิจมีแนวโน้มที่จะก่อให้

เกิดความขัดแย้งทางผลประโยชน์กับบริษัท

- นายสมชาย ภคภาสน์วิวัฒน์ ขอลาออกจากคณะกรรมการบริษัท เนื่องจากภารกิจที่เพิ่มมากขึ้น

  - คณะกรรมการได้เชิญ นายวุฒิพล สุริยาภิวัฒน์
  เข้าดำรงตำแหน่งกรรมการและกรรมการอิสระของบริษัท

  - ถอนการลงทุนใน Elec&Eltek (Guangzhou) Real Estate Development Ltd.
  เนื่องจากโครงการตามเป้าหมายได้ชะลอออกไป
  และประกอบกับสภาวะเศรษฐกิจทำให้บริษัทขาดสภาพคล่อง
  การถอนการลงทุนในครั้งนี้มีผลทำให้บริษัทกำไรในส่วนอัตราแลกเปลี่ยนประมาณ 3,390,000
  บาท

-   ชะลอโครงการ แอล.พี.เอ็น.สุขุมวิท ทาวเวอร์
    เนื่องจากภาวะผันผวนทางเศรษฐกิจทำให้ธุรกิจอสังหาริมทรัพย์

  ซบเซาต่อเนื่อง
  พื้นที่ว่างของอาคารสำนักงานมีปริมาณสูงประกอบกับมีการปิดการดำเนินกิจการธุรกิจจำนวน

  มาก ทำให้พื้นที่อาคารต่างๆว่างเพิ่มมากขึ้นอีก ยอดจองพื้นที่อาคาร แอล.พี.เอ็น.สุขุมวิท
  ทาวเวอร์ จึงไม่เพิ่ม

  จากเดิม ทำให้ต้องชะลอโครงการ และขอยกเลิกสัญญาจะซื้อจะขายที่ทำไว้กับลูกค้า
  โดยเจรจาตกลงเปลี่ยนไป

  ซื้อพื้นที่ในโครงการอื่นของบริษัทแทน

-   จัดแคมเปญพิเศษสำหรับลูกค้าโครงการ พี เอส ที ซิตี้โฮม
    เพื่อกระตุ้นให้เกิดการซื้อในภาวะเศรษฐกิจซบเซา ด้วยการลดราคา 50-60 %
    และบางส่วนของโครงการ สี่พระยา ริเวอร์วิว ในยูนิตที่ยึดจากลูกค้าเพื่อปิดโครงการ
    สร้างยอดขายได้กว่า 200 ล้านบาท ทั้งนี้ เป็นการช่วยสภาพคล่องของบริษัท
    และมีเงินไปชำระหนี้เงินกู้อีกส่วนหนึ่ง

ปี 2542 - เมื่อวันที่ 26 กรกฎาคม 2542 บริษัทได้แต่งตั้ง บริษัท คาเธ่ย์ แอสเซท แมเนจเมนท์
จำกัด เป็นที่ปรึกษาในการ

  ปรับปรุงโครงสร้างหนี้และการเพิ่มทุนจดทะเบียนของบริษัทโดยร่วมกันกำหนดแนวทางในการเจรจาปรับปรุงโครงสร้างหนี้กับเจ้าหนี้ทุกราย
  รวมถึงการวางแผนงานเพิ่มทุนจดทะเบียนของบริษัท

- บริษัทสามารถเจรจาปรับปรุงโครงสร้างหนี้กับเจ้าหนี้สถาบันการเงินในปี 2542
คิดเป็นมูลหนี้ทั้งสิ้น 3,132,610,000 บาท
และสามารถสรุปแนวทางการปรับปรุงโครงสร้างหนี้ส่วนที่เหลือในมูลหนี้ประมาณ 170
ล้านบาทเรียบร้อยในเดือนกุมภาพันธ์ 2543
จึงถือได้ว่าบริษัทสามารถทำการปรับปรุงโครงสร้างหนี้ได้ทั้งหมดในมูลหนี้รวมทั้งสิ้น
3,305,930,000 บาท

- ที่ประชุมคณะกรรมการบริษัท แอล.พี.เอ็น. ดีเวลลอปเมนท์ จำกัด (มหาชน)
ได้จัดให้มีการประชุมวิสามัญ ผู้ถือหุ้น ครั้งที่ 1/2542 เมื่อวันที่ 4 ตุลาคม 2542 ณ
ห้องประชุมใหญ่ของบริษัท เพื่อพิจารณาเรื่องการเพิ่มทุนจดทะเบียนของบริษัทจากเดิม
460,000,000 บาท (สี่ร้อยหกสิบล้านบาทถ้วน) เป็น 3,983,000,000 บาท
(สามพันเก้าร้อยแปดสิบสามล้านบาทถ้วน) โดยการออกหุ้นใหม่เป็นหุ้นสามัญ เพื่อการเพิ่มทุนจำนวน
352,300,000 หุ้น (สามร้อยห้าสิบสองล้านสามแสนหุ้น) มูลค่าที่ตราไว้หุ้นละ 10 บาท รวมจำนวน
3,523,000,000 บาท (สามพันห้าร้อย ยี่สิบสามล้านบาทถ้วน)

- ที่ประชุมคณะกรรมการเมื่อวันที่ 15 พฤศจิกายน 2542
มีมติเป็นเอกฉันท์ให้บริษัทขายเงินลงทุนในหุ้นของบริษัท เอ็นทีเอ็น คอนกรีต จำกัด ในมูลค่าหุ้นละ
0.01 บาท สืบเนื่องมาจากภาวะเศรษฐกิจซบเซาในขณะนั้น ทำให้บริษัท เอ็นทีเอ็น คอนกรีต จำกัด
ซึ่งดำเนินธุรกิจด้านค้าวัสดุก่อสร้างต้องประสบภาวะขาดทุนและส่วนของผู้ถือหุ้นติดลบ อีกทั้งบริษัท
เอ็นทีเอ็น คอนกรีต จำกัด ไม่สามารถสนับสนุนการดำเนินงานของบริษัทได้

-   บริษัทได้เปิดขายโครงการลุมพินี เซ็นเตอร์ (แฮปปี้แลนด์) ระหว่างวันที่ 26-28 พฤศจิกายน
    2542 หลังจากที่ชะลอโครงการมาตั้งแต่ปี 2540
    อันเนื่องมาจากภาวะวิกฤติทางเศรษฐกิจโดยได้ปรับเปลี่ยนรูปแบบโครงการรวมถึงกำหนดราคาให้เหมาะสมกับภาวะธุรกิจอสังหาริมทรัพย์ในขณะนั้น
    ซึ่งจากแคมเปญการขายในครั้งนี้

สามารถทำรายได้เกินเป้าหมาย โดยมีมูลค่าการขายทั้งสิ้น 107,452,000 บาท
จากจำนวนยอดขายรวม 302 ยูนิต

  - บริษัทได้จัดกิจกรรมเพื่อสังคม ในเดือนพฤศจิกายน-ธันวาคม ภายใต้โครงการของขวัญให้น้อง
  โดยขอความร่วมมือในการรับบริจาคสิ่งของใช้แล้วจากท่านเจ้าของร่วม ผู้อยู่อาศัยในอาคารชุด
  สำนักงาน
  และอาคารชุดพักอาศัยที่บริษัทฯได้พัฒนาขึ้นและได้มอบสิ่งของที่ได้รับบริจาคทั้งหมดให้แก่มูลนิธิ/องค์กรที่ทำงานด้านเด็กและเยาวชน
  ได้แก่ สถานเลี้ยงเด็กยากจนบ้านครูน้อย มูลนิธิเพื่อการพัฒนาเด็ก มูลนิธิเด็กอ่อนในสลัม
  มูลนิธิเซ็นต์หลุยต์ และเด็กผู้ด้อยโอกาสตามแนวชายแดน

ปี 2543 - ที่ประชุมคณะกรรมการบริษัทได้พิจารณาแต่งตั้งคณะกรรมการตรวจสอบ เมื่อวันที่ 1 กุมภาพันธ์ 2543 โดย 

 มีรายนามดังนี้คือ

ประธานคณะกรรมการตรวจสอบ ศาสตราจารย์ศิริ เกวลินสฤษดิ์

กรรมการตรวจสอบ นายวุฒิพล สุริยาภิวัฒน์

กรรมการตรวจสอบ นายเทพ รุ่งธนาภิรมย์

เลขานุการคณะกรรมการตรวจสอบ นางนวนุช จินตพิทักษ์

  รวมทั้งได้กำหนดขอบเขต อำนาจหน้าที่และความรับผิดชอบ
  เพื่อให้เป็นไปตามหลักเกณฑ์ของตลาดหลักทรัพย์แห่งประเทศไทยในการกำกับดูแลกิจการ

- บริษัทได้จัดแคมเปญส่งเสริมการขายสำหรับลูกค้า โครงการ พี.เอส.ที. ซิตี้โฮม
เพื่อกระตุ้นยอดขายในช่วงที่ภาวะเศรษฐกิจยังไม่ฟื้นตัว รวม 3 ครั้ง มียอดขายรวมทั้งสิ้น ประมาณ
250,000,000 บาท

- บริษัทได้เปิดตัวโครงการลุมพินี เซ็นเตอร์ (แฮปปี้แลนด์) เฟส 2
ซึ่งเป็นโครงการต่อเนื่องจากเฟส 1 ที่เปิดการขายในปลายปี 2542 และประสบผลสำเร็จอย่างสูง
โดยบริษัทได้เปิดตัวเฟส 2 ในเดือนพฤศจิกายน 2543 มียอดขายรวมทั้งสิ้น 145 ยูนิต
มูลค่าการขาย 61 ล้านบาท

- บริษัทได้จัดกิจกรรมเพื่อสังคมอย่างต่อเนื่องในปี 2543 ได้แก่

  - การจัดกิจกรรมรับบริจาคโลหิตทุก 3 เดือน ในอาคารลุมพินี ทาวเวอร์,
  แอล.พี.เอ็น.ทาวเวอร์, พี.เอส.ที.

  คอนโดวิลล์ ทาวเวอร์ 1 และ 2 และ พี.เอส.ที. ซิตี้โฮม

  - รับบริจาคเสื้อผ้าและอาหาร เพื่อนำไปบรรเทาทุกข์ผู้ประสบอุทกภัยในเดือนกันยายน 2543

  - รับบริจาคเสื้อผ้า เครื่องห่ม รองเท้าผ้าใบ และอาหาร
  เพื่อนำไปช่วยเหลือเด็กและคนชราตามจังหวัด

  ชายแดน ที่ต้องเผชิญกับอากาศหนาวในเดือนธันวาคม 2543

- บริษัทร่วมกับมูลนิธิเด็ก ในการจัดพิมพ์นิทานแผ่นพับเพื่อมอบให้แก่โรงเรียนตามชนบท รวมทั้ง

องค์กรที่ทำงานเพื่อเด็กและเยาวชน เนื่องในโอกาสปีใหม่

ปี 2544 - เปิดตัวโครงการลุมพินี เพลส สาทร อาคารชุดพักอาศัย 4 อาคาร จำนวนรวม 603
ยูนิต มูลค่ารวม

  750 ล้านบาท ในเดือนมีนาคม
  ซึ่งเป็นโครงการเดียวที่เปิดตัวในช่วงภาวะเศรษฐกิจซบเซาต่อเนื่อง แต่

  ได้รับการตอบรับเป็นอย่างดีตามที่บริษัทคาดการณ์ไว้ การก่อสร้างทั้ง 4 อาคารเสร็จสมบูรณ์ และ

  สามารถรับรู้รายได้ทั้งหมดในต้นปี 2545 โดยได้รับการสนับสนุนเงินกู้จาก ธนาคารไทยทนุ จำกัด
  (มหาชน)

- บริษัทเปิดตัวโครงการ ลุมพินี เซ็นเตอร์ (แฮปปี้แลนด์) เฟส 3 เป็นอาคารชุดพักอาศัย 4
อาคาร จำนวนรวม 558 ยูนิต มูลค่ารวม 286 ล้านบาท การก่อสร้างเสร็จสมบูรณ์
และสามารถรับรู้รายได้ในปี 2545 โดยโครงการได้รับการสนับสนุนเงินกู้จาก ธนาคารทหารไทย
จำกัด (มหาขน)

  - เมื่อเดือนพฤศจิกายน 2544 บริษัทได้ตกลงทำสัญญาร่วมทุนกับบริษัท ยูนิเวนเจอร์ จำกัด
  (มหาชน) บริษัท แสนสิริ จำกัด (มหาชน) และบริษัท เยาววงศ์ จำกัด โดยได้จัดตั้งบริษัท
  แกรนด์ ยูนิตี้ ดีเวลล็อป เมนท์ จำกัด ขึ้นเพื่อพัฒนาโครงการสร้างค้างภายใต้ชื่อเดิม คือ
  วอเตอร์คลิฟ โครงการอาคารชุดพักอาศัยบนถนนรัชดา-พระราม 3 ที่หยุดดำเนินการตั้งแต่ปี
  2540 เนื่องจากวิกฤติเศรษฐกิจ
  โดยบริษัทร่วมทุนดังกล่าวได้เข้าฟื้นฟูและพัฒนาโครงการดังกล่าวภายใต้ชื่อใหม่ คือ” โครงการ
  ลุมพินี เพลส วอเตอร์คลิฟ” โดยบริษัท แอล.พี.เอ็น.ดีเวลลอปเมนท์ จำกัด (มหาชน)
  เป็นผู้รับผิดชอบด้านการบริหารการตลาด การขาย และการก่อสร้างทั้งโครงการ

  - ที่ประชุมกรรมการบริษัทได้พิจารณาแต่งตั้ง
  คณะกรรมการตรวจสอบชุดเดิมซึ่งครบวาระการทำงาน 2 ปี ให้เข้าดำรงตำแหน่งอีกวาระหนึ่ง

ปี 2545 - บริษัทได้มีการเปิดเผยข้อมูลการดำเนินงาน แนวนโยบาย รวมถึงแผนการดำเนินงาน
และข้อมูลความ

  เคลื่อนไหวต่างๆของบริษัทแก่นักลงทุน นักวิเคราะห์ และสื่อมวลชนอย่างต่อเนื่องตลอดปี 2545
  ทั้งนี้ เพื่อประโยชน์ในการลงทุนในหลักทรัพย์ของบริษัทของผู้ถือหุ้นและนักลงทุนโดยทั่วไป
  นอกจากนี้ ยังเป็นการแสดงถึงการดำเนินงานด้วยความโปร่งใสและสนับสนุนหลักบรรษัทภิบาล
  โดยกิจกรรมดังกล่าวมีรายละเอียดดังต่อไปนี้คือ

+--------+-----------------------------------------+------------------+
| วันที่    | กิจกรรม                                  | สถานที่            |
+--------+-----------------------------------------+------------------+
| 7      | จัดงานแถลงข่าวผลการดำเนินงานปี 2544         | บมจ.แอล.พี.เอ็น.   |
| มี.ค.45 | และแผนงาน                               |                  |
|        |                                         | ดีเวลลอปเมนท์      |
|        | ของปี 2545 ของบริษัทแก่สื่อมวลชน              |                  |
+--------+-----------------------------------------+------------------+
| 8      | ร่วมในกิจกรรม Opportunity Day จัดโดย       | ตลาดหลักทรัพย์      |
| มี.ค.45 | ตลาดหลัก                                 |                  |
|        |                                         | แห่งประเทศไทย     |
|        | ทรัพย์แห่งประเทศไทย เพื่อให้ข้อมูลและตอบข้อซักถาม |                  |
|        |                                         |                  |
|        | แก่นักวิเคราะห์และนักลงทุนสถาบัน               |                  |
+--------+-----------------------------------------+------------------+
| 16     | จัดกิจกรรม LPN พบนักวิเคราะห์ เพื่อแถลงผล      | บมจ.แอล.พี.เอ็น.   |
| มี.ค.45 |                                         |                  |
|        | การดำเนินงาน และแผนงานช่วงครึ่งปีหลัง         | ดีเวลลอปเมนท์      |
+--------+-----------------------------------------+------------------+

  - บริษัทได้แต่งตั้ง บริษัท ยูไนเต็ด แอ็ดไวเซอร์รี่ เซอร์วิส จำกัด
  เป็นที่ปรึกษาในการเพิ่มทุนจดทะเบียนของบริษัท

  - บริษัทได้จัดการประชุมใหญ่สามัญผู้ถือหุ้น ประจำปี 2545
  โดยมีการพิจารณาและอนุมัติวาระสำคัญนอกเหนือจากวาระการประชุมปกติ ดังนี้.

  - อนุมัติการลดทุนจดทะเบียน 3,983,000,000 บาท เป็น 460,000,000 บาท
  โดยเป็นการลดส่วน

  ของหุ้นที่ยังไม่ได้นำออกจำหน่าย และเพิ่มทุนจดทะเบียน จำนวน 750,000,000 บาท เป็นทุนจด

  ทะเบียนรวม 1,210,000,000 บาท พร้อมกับการแก้ไขเพิ่มเติม หนังสือบริคณห์สนธิให้สมบูรณ์

  สอดคล้องกัน

  - การเพิ่มทุนจำนวน 750,000,000 บาท เป็นการออกหุ้นสามัญ 75,000,000 หุ้น แบ่งเป็น

  - 27.6 ล้านหุ้น สำหรับผู้ถือหุ้นเดิม ในสัดส่วน 5 หุ้นเดิมมีสิทธิซื้อ 3 หุ้นใหม่

  - 29.9 ล้านหุ้น สำหรับการใช้สิทธิแปลงใบสำคัญแสดงสิทธิเป็นหุ้นสามัญ

  - 17.5 ล้านหุ้น สำหรับการแปลงหนี้เป็นทุนของธนาคารกรุงไทย จำกัด (มหาชน)

  - ใบสำคัญแสดงสิทธิจำนวน 29,900,000 หน่วย แบ่งเป็น

1.  ใบสำคัญแสดงสิทธิจำนวน 27,600,000 หน่วย
    จัดสรรแก่ผู้ถือหุ้นเดิมที่ใช้สิทธิจองซื้อหุ้นสามัญเพิ่มทุนในอัตราส่วน 1 หุ้นใหม่ต่อ 1
    หน่วยใบสำคัญแสดงสิทธิ

2.  ใบสำคัญแสดงสิทธิจำนวน 2,300,000 หน่วย จัดสรรให้แก่กรรมการ
    และพนักงานบริษัทจำนวนไม่เกิน 35 ราย

  - บริษัทได้เปิดตัวโครงการ ลุมพินี เพลส วอเตอร์คลิฟ ซึ่งเป็นโครงการร่วมทุนระหว่างบริษัท
  กับบริษัท

  ยูนิเวนเจอร์ จำกัด (มหาชน) บริษัท แสนสิริ จำกัด (มหาชน) และ บริษัท เยาววงศ์ จำกัด
  โดยบริษัทถือ

  หุ้นในสัดส่วน 25 % และรับผิดชอบด้านการบริหารงานโครงการทั้งหมด
  โดยสามารถปิดการขายรวม 620 ยูนิต จำนวน 4 อาคาร ภายในระยะเวลา 3 เดือน
  และพัฒนาโครงการต่อจนเสร็จสมบูรณ์ สามารถโอนกรรมสิทธิ์ให้แก่ลูกค้าได้ในปีเดียวกัน

- บริษัทได้เปิดตัวโครงการอาคารชุดพักอาศัยแห่งใหม่ จำนวน 4 โครงการ ดังนี้

+------+-------------------------+------------+--------+--------------+
| ลำดับ | โครงการ                 | ม          | จำ     | ระย          |
|      |                         | ูลค่าโครงการ | นวนยูนิต | ะเวลาโครงการ |
|      |                         |            |        |              |
|      |                         | ( ล้านบาท ) |        |              |
+------+-------------------------+------------+--------+--------------+
| 1    | ลุมพินี เซ็นเตอร์ ลาดพร้าว    | 353.49     | 537    | ต.ค. 45 –    |
|      | 111                     |            |        | ส.ค. 46      |
+------+-------------------------+------------+--------+--------------+
| 2    | ลุมพินี เซ็นเตอร์ แฮปปี้แลนด์   | 243.61     | 300    | ธ.ค. 45 –    |
|      | เฟส 4                   |            |        | ก.ย. 46      |
+------+-------------------------+------------+--------+--------------+
| 3    | ลุมพินี เพลส สวนพลู – สาทร  | 364.83     | 281    | พ.ย. 45 –    |
|      |                         |            |        | ก.ค. 46      |
+------+-------------------------+------------+--------+--------------+
| 4    | ลุมพินี เพลส พระราม 4 –    | 377.14     | 231    | ม.ค. 46 –    |
|      | สาทร                    |            |        | ก.ย. 46      |
+------+-------------------------+------------+--------+--------------+
|      | รวม                     | 1,339.07   | 1,349  |              |
+------+-------------------------+------------+--------+--------------+

  - คณะกรรมการบริษัทเสนอที่ประชุมผู้ถือหุ้นแต่งตั้ง นายปกรณ์ ทวีสิน
  ให้ดำรงตำแหน่งรองประธานกรรมการของบริษัท

  - เน้นการพัฒนาบุคลากรของบริษัทอย่างต่อเนื่อง
  เพื่อเพิ่มพูนขีดความสามารถและประสิทธิภาพในการทำงานโดยได้มีการจัดอบรมให้แก่
  พนักงานและผู้บริหารขององค์กรในหลักสูตรต่างๆ เช่น

1.  หลักสูตรการบริหารงานลูกค้าสัมพันธ์ ( Customer Relationship Management )

2.  หลักสูตรนักขายมืออาชีพ

3.  หลักสูตร Building Management Training Course ( BMTC )

4.  หลักสูตร Key Performance Indicator ( KPIs ) และ Balanced Scorecard

 - คณะกรรมการบริษัทได้แต่งตั้งคณะกรรมการตรวจสอบชุดเดิมให้ดำรงตำแหน่งอีกวาระหนึ่ง

ปี 2546 - บริษัทได้เปิดตัวโครงการอาคารชุดพักอาศัยแห่งใหม่จำนวนทั้งสิ้น 8 โครงการ
โดยมีรายละเอียดดังนี้

+-----+-------------------------+-----------+---------+--------------+
| ล   | โครงการ                 | มูล        | จ       | ระย          |
| ำดับ |                         | ค่าโครงการ | ำนวนยูนิต | ะเวลาโครงการ |
|     |                         |           |         |              |
|     |                         | (ล้านบาท)  |         |              |
+-----+-------------------------+-----------+---------+--------------+
| 1   | ลุมพินี เพลส นราธิวาส 24    | 350       | 190     | ม.ค. 46 –    |
|     |                         |           |         | ธ.ค. 46      |
+-----+-------------------------+-----------+---------+--------------+
| 2   | ลุมพินี เพลส พระราม 3 –    | 480       | 312     | มี.ค. 46 –    |
|     | เจริญกรุง                 |           |         | ธ.ค. 46      |
+-----+-------------------------+-----------+---------+--------------+
| 3   | ลุมพินี วิลล์ พระแม่มารี –     | 450       | 300     | พ.ค. 46 –    |
|     | สาทร                    |           |         | เม.ย. 47     |
+-----+-------------------------+-----------+---------+--------------+
| 4   | ลุมพินี เพลส               | 480       | 233     | มิ.ย. 46 –    |
|     | นราธิวาสราชนครินทร์        |           |         | มิ.ย. 47      |
+-----+-------------------------+-----------+---------+--------------+
| 5   | ลุมพินี เซ็นเตอร์ ลาดพร้าว    | 94        | 98      | ก.ค. 46 –    |
|     | 111 เฟส 2               |           |         | มิ.ย. 47      |
|     |                         |           |         |              |
|     | (อาคาร E)               |           |         |              |
+-----+-------------------------+-----------+---------+--------------+
| 6   | ลุมพินี สวีท รัชดา – พระราม  | 256       | 53      | ก.ย. 46 –    |
|     | 3                       |           |         | ต.ค. 47      |
+-----+-------------------------+-----------+---------+--------------+
| 7   | ลุมพินี สวีท สุขุมวิท 41       | 485       | 159     | ก.ย. 46 –    |
|     |                         |           |         | ธ.ค. 47      |
+-----+-------------------------+-----------+---------+--------------+
| 8   | ลุมพินี เซ็นเตอร์ ลาดพร้าว    | 205       | 224     | ก.ย. 46 –    |
|     | 111 เฟส 2               |           |         | ก.ย. 47      |
|     |                         |           |         |              |
|     | (อาคาร F และ G)         |           |         |              |
+-----+-------------------------+-----------+---------+--------------+
|     | รวม                     | 2,800     | 1,569   |              |
+-----+-------------------------+-----------+---------+--------------+

- บริษัทเซ็นสัญญาให้เช่าพื้นที่อาคารลุมพินี เรสซิเดนซ์ ทั้งอาคารกับบริษัท ริเออิ (ประเทศไทย)
จำกัด เพื่อ

  ดำเนินธุรกิจ Serviced Apartment และ การเช่าพักในลักษณะ Long Stay
  แก่ลูกค้าชาวญี่ปุ่น

  - บริษัทมีนโยบายในการเปิดเผยข้อมูลการดำเนินธุรกิจแก่นักลงทุน นักวิเคราะห์
  และผู้สนใจทั่วไป อย่างต่อเนื่องตลอดปี 2546

  - บริษัทได้จัดตั้งฝ่ายบริหารลูกค้าสัมพันธ์ (CRM) ขึ้น
  เพื่อเพิ่มช่องทางการสื่อสารระหว่างลูกค้าและบริษัท ผ่านระบบ Call Center หมายเลข
  02-800-9009 นอกจากนี้ยังมีแผนจัดกิจกรรมที่หลากหลายสำหรับลูกค้า
  เพื่อการสร้างความสัมพันธ์ที่ดีและพัฒนาคุณภาพชีวิตของผู้อยู่อาศัยภายในโครงการ

  - บริษัทส่งเสริมและพัฒนางานด้านวิจัยและพัฒนา (Research & Development)
  ขององค์กรเพื่อนำมาซึ่งฐาน

  ข้อมูลที่ถูกต้องน่าเชื่อถือสามารถตรวจสอบได้ และใช้เป็นข้อมูลในการวางแผนการพัฒนาธุรกิจ

ปี 2547 - บริษัทได้เปิดตัวโครงการอาคารชุดพักอาศัยแห่งใหม่ จำนวนทั้งสิ้น 5 โครงการ
โดยมีรายละเอียด ดังนี้

+----+----------------------+----------+-------+---------------------+
| ลำ | โครงการ              | มูลค      | จำน   | ระยะเวลาโครงการ     |
| ดับ |                      | ่าโครงการ | วนยูนิต |                     |
|    |                      |          |       |                     |
|    |                      | (ล้านบาท) |       |                     |
+----+----------------------+----------+-------+---------------------+
| 1  | ลุมพินี เซ็นเตอร์ สุขุมวิท   | 900      | 872   | มี.ค. 47 – ก.พ. 48   |
|    | 77                   |          |       |                     |
+----+----------------------+----------+-------+---------------------+
| 2* | ลุมพินี วิลล์ รัชดา        | 760      | 508   | -                   |
|    | ลาดพร้าว              |          |       |                     |
+----+----------------------+----------+-------+---------------------+
| 3  | ลุมพินี เพลส พระราม 3   | 1,030    | 497   | เม.ย. 47 – พ.ค. 48  |
|    | ริเวอร์ วิว             |          |       |                     |
+----+----------------------+----------+-------+---------------------+
| 4  | ลุมพินี เพลส พหล -      | 1,410    | 861   | ส.ค. 47 – ก.ค. 48   |
|    | สุทธิสาร               |          |       |                     |
+----+----------------------+----------+-------+---------------------+
| 5  | ลุมพินี วิลล์ สุขมวิท 77    | 1,510    | 883   | ธ.ค. 47 – ก.พ. 49   |
+----+----------------------+----------+-------+---------------------+
|    | รวม                  | 5,610    | 3,621 |                     |
+----+----------------------+----------+-------+---------------------+

* หมายเหตุ - โครงการลุมพินี วิลล์ รัชดา ลาดพร้าว
ยังไม่สามารถเริ่มงานก่อสร้างได้เนื่องจากยังไม่ได้รับอนุมัติรายงานผลกระทบสิ่งแวดล้อม

ซึ่งมีสาเหตุหลักมาจากการไม่เห็นด้วยของชุมชนโดยรอบโครงการ

  - ที่ประชุมใหญ่สามัญผู้ถือหุ้นประจำปี 2547 ซึ่งจัดประชุมเมื่อวันที่ 7 เมษายน 2547
  มีมติให้เปลี่ยนแปลงมูลค่าหุ้นที่ตราไว้จากเดิมหุ้นละ 10 บาท เป็นหุ้นละ 1 บาท
  ทำให้จำนวนหุ้นของบริษัทเพิ่มขึ้นจากเดิม 121,000,000 หุ้น เป็น 1,210,000,000 หุ้น
  นอกจากนี้ ยังได้อนุมัติการเพิ่มทุนจดทะเบียนจำนวน 276,706,550 หุ้น
  (สองร้อยเจ็ดสิบหกล้านเจ็ดแสนหกพันห้าร้อยห้าสิบหุ้น) มูลค่าที่ตราไว้หุ้นละ 1 บาท
  (หนึ่งบาทถ้วน) รวมเป็นทุนจดทะเบียนทั้งสิ้น 1,486,706,550 บาท
  (หนึ่งพันสี่ร้อยแปดสิบหกล้านเจ็ดแสนหกพันห้าร้อยห้าสิบบาทถ้วน) แบ่งเป็นหุ้นสามัญ
  1,486,706,550 หุ้น (หนึ่งพันสี่ร้อยแปดสิบหกล้านเจ็ดแสนหกพันห้าร้อยห้าสิบหุ้น) มูลค่าหุ้นละ 1
  บาท (หนึ่งบาทถ้วน)

- บริษัทส่งเสริมและสนับสนุนให้คณะกรรมการได้เข้ารับการอบรมในหลักสูตรต่างๆ
ของสถาบันกรรมการ

บริษัทไทย (IOD) และตลาดหลักทรัพย์แห่งประเทศไทย โดยมีกรรมการเข้าอบรมในหัวข้อต่างๆดังนี้

1.  Director Certification Program

2.  Board Performance Evaluation

3.  Finance for Non-Finance Directors

4.  Director Accreditation Program

5.  CEO Performance Evaluation

  6. New COSO Enterprise Risk Management

  - บริษัทเล็งเห็นถึงความสำคัญในการพัฒนาทรัพยากรมนุษย์ เพื่อเพิ่มขีดความสามารถ ศักยภาพ
  และส่งเสริมการศึกษาหาความรู้ให้แก่พนักงานทุกระดับ
  โดยได้จัดให้พนักงานเข้าอบรมหลักสูตรต่างๆที่จัดขึ้นภายในและภายนอกองค์กรในหลักสูตรที่เป็นประโยชน์ต่อการพัฒนาองค์กร
  รวมถึงการจัดทำโครงการถ่ายทอดความรู้และติดตามผลอย่างต่อเนื่อง

- จากการที่บริษัทได้ดำเนินงานมาจนจะครบปีที่ 15 ในปี 2547
เพื่อเป็นการขอบคุณต่อผู้มีอุปการคุณด้านต่างๆ บริษัทจึงได้จัดกิจกรรมภายใต้ชื่อโครงการ “15
ปีที่ผูกพัน” ดังนี้

  * ลูกค้า - จัดกิจกรรมต่อเนื่องตลอดปี มอบอุปกรณ์จำเป็นสำหรับใช้ประโยชน์ร่วมกันในอาคาร

  ชุดต่างๆเพื่อเป็นการสร้างคุณภาพชีวิตของแต่ละชุมชน

  * สังคม - จัดกิจกรรมที่เป็นประโยชน์สาธารณะโดยเน้นด้านสุขภาพและคุณภาพชีวิต เช่น การ

  มอบชุดอุปกรณ์ล้างไตให้โรงพยาบาลจุฬาลงกรณ์
  สมทบเงินให้กรุงเทพมหานครเพื่อสร้างสนามเทนนิสสาธารณะในบริเวณสวนลุมพินี
  จัดกิจกรรมและมอบอุปกรณ์ เครื่องใช้จำเป็นแก่มูลนิธิบ้านเด็กอ่อนพญาไท

  * พันธมิตร - จัดกิจกรรมเพื่อเป็นการขอบคุณพันธมิตรทางธุรกิจด้านต่างๆ โดยมีวัตถุประสงค์เพื่อ

  การสร้างความสัมพันธ์และความเข้าใจ เพื่อให้เกิดแนวทางการทำงานที่นำไปสู่เป้าหมายร่วมกัน

  * พนักงาน - จัดกิจกรรมและรณรงค์
  เรื่องการดูแลใส่ใจสุขภาพและคุณภาพชีวิตของพนักงานตลอด

  ปี มอบทุนการศึกษาบุตรพนักงาน การส่งเสริมด้านการเรียนรู้
  การพัฒนาทักษะและการสร้างความจงรักภักดีต่อองค์กร

  - บริษัทได้รับเชิญจากตลาดหลักทรัพย์แห่งประเทศไทย เข้าร่วมงาน “Thailand Focus
  2004” ระหว่างวันที่ 20-23 กันยายน 2547 ณ โรงแรมโฟร์ ซีซั่น ถนนราชดำริ
  กรุงเทพมหานคร เพื่อนำเสนอผลประกอบการ นโยบาย ทิศทาง กลยุทธ์
  และแผนการดำเนินธุรกิจของบริษัท ทั้งในรูปแบบของการนำเสนอข้อมูลแบบ Corporate
  Presentation และแบบ One on One กับผู้บริหารระดับสูงของกองทุน ผู้จัดการกองทุน
  และผู้ลงทุนสถาบันชั้นนำจากต่างประเทศ

  - บริษัทและบริษัท แกรนด์ ยูนิตี้ ดิเวลล็อปเมนท์ จำกัด ร่วมกับกรุงเทพมหานคร
  และหน่วยงานบรรเทาสาธารณภัยในความควบคุมของกรุงเทพมหานครจัดกิจกรรมซ้อมดับไฟและซ้อมหนีไฟที่โครงการ
  ลุมพินี เพลส วอเตอร์ คลิฟ โดยสมมติเหตุการณ์จริงและทำแผนการอพยพประชาชน
  แผนการผจญเพลิงทางอากาศ และแผนการช่วยชีวิตผู้ได้รับบาดเจ็บ
  ซึ่งถือเป็นแผนซ้อมดับไฟที่สมบูรณ์แบบและครอบคลุมหน่วยงานของกรุงเทพมหานครที่เกี่ยวข้องทั้งหมดเพื่อเป็นการศึกษาและเก็บข้อมูล

  - บริษัทร่วมช่วยบรรเทาทุกข์ผู้เดือดร้อนจากเหตุการณ์คลื่นยักษ์ถล่ม 6
  จังหวัดภาคใต้โดยการจัดส่งพนักงานบริษัทเข้าเป็นอาสาสมัครกับสภากาชาดไทย
  จัดชุดสิ่งของจำเป็นเพื่อส่งไปยังผู้เดือดร้อนและประสานงานกับทุกอาคารที่พัฒนาขึ้นเพื่อรวบรวมเงิน
  สิ่งของเครื่องใช้ และจัดซื้อถุงมือ หน้ากากป้องกันพิษ และอุปกรณ์จำเป็นอื่นๆ
  ส่งมอบผ่านทางกองทัพอากาศฝูงบิน 601 ไปร่วมบรรเทาทุกข์ยังจังหวัดที่ได้รับภัยพิบัติ

-
บริษัทส่งพนักงานระดับกลางและระดับสูงไปศึกษาดูงานที่ประเทศสิงคโปร์กับบริษัทที่มีความชำนาญงาน

  ด้านการบริหารจัดการอาคารชุดในลักษณะเดียวกันกับการเคหะแห่งชาติของประเทศไทย
  เพื่อเปิดโลก

  ทัศน์ และศึกษาความเป็นไปได้ในการนำมาพัฒนางานบริหารจัดการอาคารชุด

ปี 2548 - บริษัทได้เปิดตัวโครงการอาคารชุดพักอาศัยแห่งใหม่ จำนวนทั้งสิ้น 4 โครงการ
โดยมีรายละเอียด ดังนี้

+-----+-------------------------+------------+---------+--------------+
| ล   | โครงการ                 | ม          | จ       | ระย          |
| ำดับ |                         | ูลค่าโครงการ | ำนวนยูนิต | ะเวลาโครงการ |
|     |                         |            |         |              |
|     |                         | (ล้านบาท)   |         |              |
+-----+-------------------------+------------+---------+--------------+
| 1   | ลุมพินี เซ็นเตอร์ นวมินทร์     | 380        | 442     | ม.ค. 48 –    |
|     |                         |            |         | ธ.ค. 48      |
+-----+-------------------------+------------+---------+--------------+
| 2   | ลุมพินี เพลส ปิ่นเกล้า        | 1,098      | 580     | มี.ค. 48 –    |
|     |                         |            |         | ก.ค. 49      |
+-----+-------------------------+------------+---------+--------------+
| 3   | ลุมพินี วิลล์ ศูนย์วัฒนธรรม     | 1,924      | 1,324   | มี.ค. 48 –    |
|     |                         |            |         | ต.ค. 49      |
+-----+-------------------------+------------+---------+--------------+
| 4   | ลุมพินี เพลส               | 3,530      | 1,306   | มิ.ย. 48 –    |
|     | นราธิวาส-เจ้าพระยา        |            |         | มิ.ย. 50      |
+-----+-------------------------+------------+---------+--------------+
|     | รวม                     | 6,932      | 3,652   |              |
+-----+-------------------------+------------+---------+--------------+

-   บริษัทร่วมกับตลาดหลักทรัพย์แห่งประเทศไทยจัดงาน “บริษัทจดทะเบียนพบผู้ลงทุน
    (Opportunity Day) เมื่อวันที่ 17 มีนาคม 2548

-   บริษัทได้รับการจัดอันดับหลักทรัพย์อยู่ในดัชนี SET Index 100
    ของตลาดหลักทรัพย์แห่งประเทศไทยซึ่งประกาศในวันที่ 18 เมษายน 2548
    ซึ่งเป็นดัชนีที่ใช้วัดระดับราคาของหลักทรัพย์เพื่อสนับสนุนให้เกิดการกระจายการลงทุนไปสู่บริษัทขนาดกลางมากยิ่งขึ้น
    โดยใช้เกณฑ์ด้านขนาดสภาพคล่อง การกระจายหุ้น
    มีมูลค่าตามราคาตลาดเฉลี่ยต่อวันในตลาดหลักทรัพย์สูงสุดย้อนหลัง 12 เดือน
    และเป็นบริษัทที่จดทะเบียนไม่น้อยกว่า 6 เดือน รวมทั้งมีสัดส่วนการกระจายให้ผู้ถือหุ้นรายย่อย
    (Free-float) มากกว่าร้อยละ 20

-   เดือนตุลาคม 2548 โครงการพี.เอส.ที. ซิตี้โฮม อาคารชุดพักอาศัยสูง 29
    ชั้นของบริษัทชนะการประกวดลำดับที่ 3 ในโครงการแมกไม้มิ่งเมือง ระดับหน้าบ้านน่ามอง
    ประเภทร่มรื่นพรรณพฤกษาอาคารใหญ่ ณ สำนักงานเขตยานนาวา
    ซึ่งเป็นนโยบายในการให้ความสำคัญกับการสร้างสิ่งแวดล้อมที่ดีให้เกิดขึ้นในโครงการต่างๆ

-   บริษัทได้รับการจัดอันดับให้บริษัทเป็น 1 ใน 93 บริษัทจดทะเบียนในตลาดหลักทรัพย์ในปี 2548
    ที่ได้รับการประเมินผลการดำเนินงานด้านการกำกับดูแลกิจการดีเด่นในกลุ่ม Top Quartile
    จากการประเมินโดยสมาคมส่งเสริมสถาบันกรรมการบริษัทไทย (IOD)
    และเป็นการจัดอันดับในกลุ่ม Top Quartile เป็นปีที่ 3 ติดต่อกัน

-   ศาสตราจารย์โมรา บุณยผล ประธานกรรมการบริษัท ได้ถึงแก่กรรมเมื่อวันที่ 30 กรกฎาคม
    2548 และมติการประชุมคณะกรรมการบริษัท ครั้งที่ 4/2548 ได้มีมติแต่งตั้ง นายปกรณ์ ทวีสิน
    ดำรงตำแหน่ง ประธานกรรมการบริษัท โดยมีผลตั้งแต่วันที่ 11 สิงหาคม 2548

  - แต่งตั้งนายอมรศักดิ์ นพรัมภา ดำรงตำแหน่งกรรมการตรวจสอบ โดยมีผลตั้งแต่วันที่ 22
  ธันวาคม 2548

  - แต่งตั้งคณะกรรมการตรวจสอบชุดเดิมให้ดำรงตำแหน่งอีกวาระหนึ่ง ระหว่างวันที่ 1 กุมภาพันธ์
  2549 ถึงวันที่

  30 เมษายน 2551 โดยมีรายชื่อคณะกรรมการตรวจสอบ ประกอบด้วย

1) ศาสตราจารย์ศิริ เกวลินสฤษดิ์ ประธานกรรมการตรวจสอบ

2) นายเทพ รุ่งธนาภิรมย์ กรรมการตรวจสอบ

3) นายวุฒิพล สุริยาภิวัฒน์ กรรมการตรวจสอบ

 4) นายอมรศักดิ์ นพรัมภา กรรมการตรวจสอบ

- บริษัทได้ทำการพัฒนาศักยภาพและประสิทธิภาพของพนักงานอย่างต่อเนื่องและสม่ำเสมอ
โดยมุ่งเน้นการพัฒนาตามขีดความสามารถของพนักงาน (Competency)
ซึ่งเป็นการพัฒนาที่สอดคล้องกับเป้าหมาย วิสัยทัศน์ และพันธกิจขององค์กร
นอกจากนี้บริษัทยังมุ่งเน้นการพัฒนาศักยภาพของผู้บริหาร โดยร่วมมือกับมหาวิทยาลัยธรรมศาสตร์
จัดอบรมโครงการ Mini MBA ทั้งนี้เพื่อจุดมุ่งหมายของการเป็นองค์กรแห่งการเรียนรู้

-   บริษัทได้แจ้งสารสนเทศเรื่องการได้รับอนุมัติรายงานผลกระทบสิ่งแวดล้อม
    จากสำนักงานคณะกรรมการสิ่งแวดล้อมแห่งชาติ (สวล.) ของโครงการลุมพินี วิลล์ รัชดา
    ลาดพร้าว ต่อตลาดหลักทรัพย์แห่งประเทศไทย เมื่อวันที่ 17 พฤษภาคม 2548
    และบริษัทได้วางแผนเริ่มงานก่อสร้าง
    แต่หลังจากเริ่มงานเข็มไปเพียงเล็กน้อยได้มีกลุ่มบุคคลยื่นฟ้องต่อศาลปกครองขอให้ตรวจสอบเรื่องการรวมโฉนดที่ดิน
    ศาลปกครองจึงมีคำสั่ง เมื่อวันที่ 29 กรกฎาคม 2548
    ขอให้บริษัทระงับการก่อสร้างไว้จนกว่าจะมีคำสั่งเปลี่ยนแปลง
    เพื่อดำเนินการในเรื่องการรวมโฉนดของกรมที่ดิน

กิจกรรมเพื่อสังคมในปี 2548

1. 8 มกราคม บริษัทได้ร่วมในกิจกรรมวันเด็กของโรงเรียนวัดใต้ชุมชนข้างเคียงของโครงการ
ลุมพินี เซ็นเตอร์ สุขุมวิท 77 โดยนำกิจกรรมต่างๆ พร้อม ไอศกรีม และขนม ไปร่วมสร้างสีสัน
และบรรยากาศที่สนุกสนานให้แก่เด็กๆ

2. 13 มกราคม บริษัทร่วมกับ บริษัท ฐานเศรษฐกิจ จำกัด จัดงานสัมมนาหัวข้อ “แน่ใจอย่างไร!
แผ่นดินไหวไม่กระทบอาคารสูงในไทย” ณ ห้องพิณทอง อาคารฐานเศรษฐกิจ
โดยเชิญผู้เชี่ยวชาญในด้านต่างๆ
ร่วมระดมความคิดเห็นอย่างกว้างขวางต่อกรณีการเกิดแผ่นดินไหวในประเทศไทย
เพื่อเป็นความรู้และเป็นการสร้างความตระหนักในผลกระทบที่อาจเกิดขึ้นเพื่อนำไปสู่แนวทางการปฏิบัติในอนาคตที่ถูกต้อง
โดยเฉพาะข้อมูลที่เผยแพร่เพื่อประโยชน์ต่อผู้อยู่ในอาคารสูงหรืออาคารชุดในประเทศไทย

3. 17 มีนาคม บริษัทมอบทุนการศึกษาให้แก่นักศึกษาปริญญาโท ภาควิชาเคหะการ คณะสถาปัตย์
จุฬาลงกรณ์มหาวิทยาลัย จำนวน 5 ทุน รวมเป็นเงิน 260,000 บาท

4. ในเดือนมีนาคมถึงเมษายน บริษัทจัดสัมมนานอกสถานที่ให้กับลูกค้าและพนักงานจำนวนรวมเกือบ
1,000 คน ณ จังหวัดภูเก็ต
โดยมีวัตถุประสงค์เพื่อร่วมรณรงค์และเป็นส่วนหนึ่งในการขับเคลื่อนการท่องเที่ยวของจังหวัดแถบชายทะเลของภาคใต้ที่ได้รับผลกระทบจากภัยพิบัติคลื่นยักษ์สึนามิ

5. ในเดือนกรกฎาคม บริษัทร่วมสนองนโยบายรัฐบาลในเรื่อง รวมพลังไทย กินลำไย
เพื่อเกษตรกร โดยสนับสนุนลำไยของเกษตรกร จ.ลำพูน จำนวน 1,000 กิโลกรัม
มอบให้แก่สื่อมวลชน และพันธมิตร

6. 6 กรกฎาคม บริษัทได้มอบเครื่องออกกำลังกาย ประเภทลู่วิ่งแก่สำนักงานเขตยานนาวา
โดยมีคุณสุชาติ จำปาขาว ผู้อำนวยการเขตเป็นผู้รับมอบ
เพื่อการใช้ประโยชน์ร่วมกันของเจ้าหน้าที่เขตและประชาชนทั่วไป

7. 3 สิงหาคม บริษัทได้มอบเครื่องดนตรีโปงลางครบชุดให้แก่โรงเรียนวัดใต้ (ราษฎรนิรมิต)
เพื่อเป็นการส่งเสริมความสามารถของเด็กไทย โดยมีอาจารย์สุนันท์ ศิริปุณย์
ผู้อำนวยการโรงเรียนเป็นผู้รับมอบ

8. 11 สิงหาคม บริษัทเข้าร่วมงานบวชสามเณรของเด็กนักเรียนโรงเรียนวัดใต้(ราษฎรนิรมิต)
จำนวน 60 รูป เนื่องในโอกาสวันแม่แห่งชาติ เพื่อเป็นการส่งเสริมวัฒนธรรมไทย

9. 2 กันยายน บริษัทจัดกิจกรรมคาราวานน้ำใจมอบอุปกรณ์การก่อสร้างและเครื่องสุขภัณฑ์ จำนวน
200 ชุด แด่ชุมชนรอบวัด จ.พระนครศรีอยุธยา

10. 20 กันยายน พนักงานบริษัทได้จัดโครงการน้องอิ่มท้องพี่อิ่มใจ ณ บ้านครูน้อย
โดยจัดกิจกรรมในรูปแบบสันทนาการที่แฝงด้วยสาระความรู้
รวมทั้งมอบทุนการศึกษาและเครื่องอุปโภคบริโภคเพื่อสนับสนุนการศึกษา

11. 21 กันยายน
บริษัทสนับสนุนการจัดระเบียบผู้ค้าในจุดผ่อนผันบริเวณตลาดพงษ์ทรัพย์ในเขตบางพลัด ตาม
“โครงการ 10 สวนสวย 10 คลองใส 10 ถนนสะอาด”
ตามนโยบายของบริษัทที่มุ่งเน้นการทำประโยชน์เพื่อสังคม และสิ่งแวดล้อม

12. 17 ธันวาคม บริษัทได้จัดกิจกรรม Family Day
ซึ่งถือว่าเป็นกิจกรรมใหญ่ที่จัดให้ลูกค้าเป็นประจำทุกปี ซึ่งในปี 2548 นี้
บริษัทได้แบ่งปันความสุขไปสู่เด็กๆ ผู้ด้อยโอกาสจาก 5 มูลนิธิ ได้แก่ มูลนิธิเด็กอ่อนในสลัม
มูลนิธิสร้างสรรค์เด็ก มูลนิธิอุทิศเพื่อเด็กไทยในชนบท มูลนิธิสิกขาเอเชีย
และมูลนิธิอนุเคราะห์เด็กหญิงบ้านราชวิถี ภายใต้กิจกรรม “โลกสุดมัน...เติมฝันให้น้อง”
โดยมีเด็กที่เข้าร่วมกิจกรรมกว่า 200 คน
นอกจากนี้ยังได้มอบทุนการศึกษาให้แก่ตัวแทนจากมูลนิธิต่างๆ อีกด้วย

( 2 ) ภาพรวมการประกอบธุรกิจของบริษัท บริษัทย่อย และบริษัทร่วม

รายละเอียดทั่วไปของบริษัท แอล.พี.เอ็น.ดีเวลลอปเมนท์ จำกัด (มหาชน)

บริษัท แอล.พี.เอ็น.ดีเวลลอปเมนท์ จำกัด ได้จดทะเบียนก่อตั้งขึ้นเมื่อวันที่ 21 มิถุนายน 2532
โดยเริ่มจากการรวมกลุ่มของผู้ก่อตั้ง 3 กลุ่ม คือ 1. กลุ่มนายธีรชัย ปัญจทรัพย์ 2. กลุ่มนายสุเมธ
เตชะไกรศรี 3. กลุ่มนายศิริชัย เจริญศักดิ์วัฒนา ด้วยเงินทุนจดทะเบียน 50,000,000 บาท
เพื่อวัตถุประสงค์ในการดำเนินธุรกิจด้านพัฒนาอสังหาริมทรัพย์

ในระยะแรกบริษัทได้ดำเนินธุรกิจพัฒนาอาคารสำนักงานเป็นหลัก โดยพัฒนาโครงการลุมพินี
ทาวเวอร์ ซึ่งปัจจุบันเป็นที่ตั้งสำนักงานใหญ่เป็นโครงการแรก
จากผลงานดังกล่าวบริษัทได้ประสบความสำเร็จมาด้วยดี และเป็นที่ยอมรับกันโดยทั่วไป ในปี 2533
กลุ่มนายชาร์ล ลี เย กวอง ได้เข้ามาร่วมทุนโดยการชักนำของนายทิฆัมพร เปล่งศรีสุข
และนายพิเชษฐ ศุภกิจจานุสันติ์ ในช่วงต่อมาบริษัทได้พัฒนาโครงการทั้งอาคารสำนักงาน
และอาคารชุดที่พักอาศัยขึ้นอีกหลายโครงการ รวมถึงการพัฒนาอสังหาริมทรัพย์ในรูปแบบต่างๆ
ที่เห็นว่ามีแนวโน้มของตลาดที่ดี

โครงการที่บริษัทพัฒนา ได้แก่ โครงการ ลุมพินี ทาวเวอร์, โครงการ แอล.พี.เอ็น.ทาวเวอร์ ,
โครงการ ลุมพินี เพลส, โครงการ พี.เอส.ที. คอนโดวิลล์ ทาวเวอร์ 1 และ 2, โครงการ
สี่พระยา ริเวอร์วิว, โครงการ พี.เอส.ที.ซิตี้โฮม, โครงการ ลุมพินี เซ็นเตอร์
นอกจากนี้บริษัทได้กระจายธุรกิจไปสู่โครงการบ้านจัดสรรในรูปแบบทาวน์เฮ้าส์ภายใต้ชื่อ โครงการ
บ้านลุมพินี - บางบัวทอง เพื่อให้สอดคล้องกับความต้องการของตลาด

ในด้านการบริการ บริษัทได้เล็งเห็นถึงแนวโน้มการขยายตัว
และความต้องการในด้านการบริหารอาคารชุดที่มีประสิทธิภาพทั้งโครงการภายใต้การพัฒนาของบริษัท
แอล.พี.เอ็น.ดีเวลลอปเมนท์ จำกัด (มหาชน) และของโครงการทั่วไป ดังนั้นในปี 2535
จึงได้จัดตั้งบริษัทบริหารอาคารชุดภายใต้ชื่อ บริษัท ลุมพินี พรอพ เพอร์ตี้ มาเนจเมนท์ จำกัด
โดยเน้นการบริหารอาคารอย่างมีประสิทธิภาพให้คงมูลค่าของทรัพย์สินให้ได้สูงสุด
เน้นการสร้างบรรยากาศในการอยู่อาศัยร่วมกันอย่างสงบสุขและมีคุณภาพชีวิตที่ดี
นอกจากนั้นยังมีบริการต่างๆอย่างครบวงจรไม่ว่าจะเป็นการขายต่อ บริหารการเช่า
การซ่อมบำรุงงานบริการด้านความสะอาด ทั้งนี้เพื่อสร้างความสะดวกสบายให้ลูกค้าแบบครบวงจร

ด้านทุนของบริษัทในระยะ 16 ปี ของการดำเนินงาน บริษัทเพิ่มทุนรวม 25 ครั้ง
จากทุนจดทะเบียนเริ่มแรก 50 ล้านบาท ปัจจุบันบริษัทมีการจดทะเบียนเพิ่มทุนเป็น
1,486,706,550 บาท เป็นทุนชำระแล้ว ณ 12 ตุลาคม 2548 เท่ากับ 1,475,698,768 บาท
การเรียกทุนเพิ่มจะพิจารณาถึงความจำเป็นในการใช้เงินเป็นหลัก
รวมตลอดถึงภาวะตลาดที่ต้องเอื้ออำนวยให้เกิดประโยชน์สูงสุด

จากสภาวะตลาดทุนที่ซบเซาอย่างต่อเนื่องตั้งแต่ปี 2540
ทำให้บริษัทต้องปรับกลยุทธ์การดำเนินธุรกิจโดยเน้นการพัฒนาโครงการขนาดเล็กและขนาดกลางที่มีศักยภาพสูง
ปัจจุบันบริษัทจะดำเนินการพัฒนาโครงการในทำเลที่มีศักยภาพสูง มีระบบขนส่งมวลชนที่หลากหลาย
มีอุปสงค์รองรับที่ดี
เน้นระยะเวลาพัฒนาโครงการให้สั้นเพื่อตอบสนองความต้องการของลูกค้าให้เร็วขึ้นและลดความเสี่ยง
ทำให้สามารถพัฒนาโครงการใหม่ได้อย่างต่อเนื่อง มีกิจกรรมการตลาดที่ได้รับการตอบสนองอย่างดี
แผนการก่อสร้างและกำหนดเสร็จเป็นไปตามเป้าหมาย
ตลอดจนสามารถโอนกรรมสิทธิ์ให้ลูกค้าทุกรายได้ตามกำหนดเวลาที่วางแผนทุกประการ

ในปี 2544 บริษัทได้ทำสัญญาร่วมทุนกับ บริษัท ยูนิเวนเจอร์ จำกัด (มหาชน) และ บริษัท
เยาววงศ์ จำกัด จัดตั้งเป็นบริษัทใหม่ชื่อ บริษัท แกรนด์ ยูนิตี้ ดิเวลล็อปเมนท์ จำกัด
เพื่อพัฒนาอสังหาริมทรัพย์ โดยเน้นที่โครงการสร้างค้างที่มีศักยภาพ ในแง่ของรูปแบบโครงการ
ความเป็นไปได้ของโครงการทั้งด้านการขายและผลตอบแทน นอกเหนือจากโครงการสร้างค้าง
บริษัทยังพัฒนาโครงการใหม่ในรูปแบบทาวน์เฮ้าส์
ในเมืองและโครงการสำหรับกลุ่มลูกค้าเป้าหมายระดับสูงโดยบริษัท แอล.พี.เอ็น.ดีเวลลอปเมนท์
จำกัด (มหาชน) จะเป็นผู้ดูแลรับผิดชอบด้านงานตลาด งานก่อสร้าง และงานขาย แบบครบวงจร

(3) ตารางแสดงโครงสร้างรายได้ของกิจการที่บริษัทฯ ถือหุ้นตั้งแต่ร้อยละ 20% ขึ้นไป

+----------+----------+-------+-----+-----+------+-----+------+----+
| ดำเ      | ผลิตภัณฑ์/  | %     | ปี   |     | ปี    |     | ปี    |    |
| นินการโดย | บริการ    | กา    | 2   |     | 2547 |     | 2546 |    |
|          |          | รถือหุ้น | 548 |     |      |     |      |    |
|          |          |       |     |     |      |     |      |    |
|          |          | หุ้นขอ  |     |     |      |     |      |    |
|          |          | งบริษัท |     |     |      |     |      |    |
+----------+----------+-------+-----+-----+------+-----+------+----+
|          |          |       | รา  | %   | ร    | %   | ร    | %  |
|          |          |       | ยได้ |     | ายได้ |     | ายได้ |    |
+----------+----------+-------+-----+-----+------+-----+------+----+
| บมจ.แอล  | พัฒนาอสัง  | -     | 3,  | 94  | 2,35 | 95  | 1,83 | 9  |
| .พี.เอ็น.ฯ | หาริมทรัพย์ |       | 401 | .95 | 5.07 | .02 | 1.79 | 4. |
|          |          |       | .54 |     |      |     |      | 25 |
+----------+----------+-------+-----+-----+------+-----+------+----+
| บ        | พัฒนาอสัง  | 99.99 | 4   | 0   | 4.43 | 0   | 8.84 | 0. |
| จก.พรสันติ | หาริมทรัพย์ |       | .24 | .12 |      | .18 |      | 45 |
+----------+----------+-------+-----+-----+------+-----+------+----+
| บจก.ลุมพินี | ให้บริการ  | 99.88 | 132 | 3   | 11   | 4   | 8    | 4. |
|          |          |       | .09 | .69 | 3.42 | .58 | 0.42 | 14 |
| พร       |          |       |     |     |      |     |      |    |
| อพเพอร์ตี้ฯ |          |       |     |     |      |     |      |    |
+----------+----------+-------+-----+-----+------+-----+------+----+
| บจก.แ    | พัฒนาอสัง  | 33.33 | 44  | 1   | 5.47 | 0   | 2    | 1. |
| กรนด์ยูนิตี้ฯ | หาริมทรัพย์ |       | .76 | .24 |      | .22 | 2.53 | 16 |
+----------+----------+-------+-----+-----+------+-----+------+----+
|          |          |       | 3,  | 100 | 2,47 | 100 | 1,94 | 10 |
|          |          |       | 582 | .00 | 8.39 | .00 | 3.58 | 0. |
|          |          |       | .63 |     |      |     |      | 00 |
+----------+----------+-------+-----+-----+------+-----+------+----+

(4) เป้าหมายการดำเนินธุรกิจ

บริษัทจัดให้มีการระดมความคิดของผู้บริหารทุกสายงาน จัดทำ SWOT ANALYSIS
ทุกปีเพื่อวิเคราะห์จุดอ่อน จุดแข็ง โอกาส และวิกฤตของธุรกิจ องค์กร และบุคลากร ซึ่ง ณ
ปัจจุบันบริษัทมีส่วนแบ่งการตลาดในการพัฒนาอาคารชุดพักอาศัยเป็นอันดับหนึ่ง
หรือคิดเป็นประมาณร้อยละ 30 ของจำนวนอาคารชุดที่พัฒนาในแต่ละปี

ในปี 2548-2550 ทางบริษัทได้กำหนดวิสัยทัศน์ สำหรับเป็นเป้าหมายของทุกคนในองค์กรร่วมกัน คือ
การดำรงไว้ซึ่งความเป็นผู้นำและเพิ่มพูนประสิทธิภาพของการพัฒนาอาคารชุดแบบบูรณาการ
เพื่อสร้างสรรค์ชุมชนคุณภาพ

4 พันธกิจหลักเพื่อนำไปสู่วิสัยทัศน์ดังกล่าว คือ

1. พันธกิจเพื่อผู้ถือหุ้น : รักษาความเป็นผู้นำการตลาดโดยยังคงไว้ซึ่งการทำผลกำไร
และเติบโตอย่างยั่งยืน ภายใต้หลัก

  ธรรมาภิบาล

  2. พันธกิจเพื่อลูกค้า :
  สร้างคุณค่าให้กับสินค้าและบริการแบบบูรณาการพัฒนาและส่งมอบผลิตภัณฑ์และบริการแบบ

  บูรณาการที่เหนือความคาดหมายของลูกค้า

3. พันธกิจเพื่อพนักงาน : เป็นองค์กรแห่งความรู้ ประสบการณ์ ความมั่นคง และความก้าวหน้า

  4. พันธกิจเพื่อสังคม : รักษ์สิ่งแวดล้อมและรับผิดชอบต่อสังคมเพื่อสร้างสรรค์ชุมชนคุณภาพ

นอกจากนั้น เพื่อให้บรรลุเป้าหมาย บริษัทได้กำหนดกลยุทธ์โดยใช้แผนภูมิกลยุทธ์ (STRATEGY MAP)
และBALANCE SCORECARD เป็นเครื่องมือช่วยในการควบคุมทิศทางการดำเนินงาน
การกำหนดเป้าหมายการทำงาน เป้าหมายรายได้ มีดัชนีวัดประสิทธิภาพในการดำเนินการ (KPI)
ของหน่วยงานทุกหน่วยงาน
อีกทั้งเป็นเครื่องมือในการติดตามผลการปฏิบัติของทุกหน่วยงานให้เป็นไปตามเป้าหมายของบริษัทโดยการติดตามตรวจสอบอย่างต่อเนื่อง